text: Netværk imod ensomhed og isolation
  27 juni 2013 kl. 15.06
  Længst muligt i eget hjem er ikke altid lykken for ældre mennesker, som ofte sidder alene og isolede. I Horsens har et projekt med seniornet gjort en forskel og givet ældre nyt indhold i livet.
  For selvom det er rart, at lænestolen står, hvor den plejer, så risikerer mange at sidde alene og isolerede inde bag de tunge gardiner. Det har Anne Grethe Andersen oplevet. Hun vendte hjem til sin barndomsby for næsten to år siden. Men mange af dem, som hun kendte fra tidligere, var væk.
  - Jeg kendte jo ingen mere og manglede en bekendtskabskreds, siger hun i dag.
  Derfor var Anne Grethe Andersen slet ikke i tvivl om, at projekt Seniornet var noget for hende
  Det er Dansk Folkehjælp, der med frivillig arbejdskraft - og støtte fra flere fonde - står bag projektet.
  Sammen med 24 andre ældre, der til dagligt klarer sig selv, men mangler nye relationer, har Anne Grethe Andersen det seneste år deltaget i det nye netværk.
  Målet er at få de ældre til at finde sammen.
  - Det har været dejligt, det har det, konstaterer hun.
  I Horsens skal de ældre i fremtiden selv sørge for at holde netværket vedlige. Men Dansk Folkehjælp håber, at kommunerne vil hjælpe. For det er en god investering.
  Dansk Folkehjælp syens, at erfaringerne er så gode, at netværks-ideen bør bredes ud til hele landet.
  